**ROMÂNIA PROIECT JUDEȚUL MUREȘ (nu produce efecte juridice)\***

**CONSILIUL LOCAL AL MUNICIPIULUI TÂRGU MUREȘ**

**APROBAT**

**PRIMAR**

**Soόs Zoltán**

**H O T Ă R Â R E A nr.\_\_\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_**

**privind stabilirea unor fapte care constituie contravenții în domeniul activității comerciale pe raza administrativ teritorială a Municipiului Târgu Mureș și sancțiunile aplicabile acestora**

***Consiliul local municipal Târgu Mureș, întrunit în ședință ordinară de lucru*,**

**Având în vedere:**

a) Referatul de aprobare înregistrat sub nr.1168 din 11.02.2021 inițiat de Primar prin Direcția Poliția Locală- *privind stabilirea unor fapte care constituie contravenții în domeniul activității comerciale pe raza administrativ teritorială a Municipiului Târgu Mureș și sancțiunile aplicabile acestora;*

b) Raportul Comisiilor de specialitate din cadrul Consiliului Local al Municipiului Târgu Mureș;

**În conformitate cu prevederile:**

**-** art.10 lit.a) – l) din Legea poliției locale nr.155/2010/R și prevederile Hotărârii Guvernului nr.1332/29.12.2010, privind aprobarea Regulamentului Cadru de Organizare și Funcționare a Poliției Locale;

- *H.C.L Târgu Mureș nr*. *124 din 23.noiembrie 2004, privind**instituirea unor avize de funcționare pentru exercitarea unor activități comerciale pe raza Municipiului Târgu Mureș, cu modificările și completările ulterioare;*

*- H.C.L Târgu Mureș nr.39 din 1 februarie 2007, privind eliberarea “Autorizației de funcționare” pentru unitățile de alimentație publică de pe raza municipiului Târgu Mureș și aprobarea nivelului unor taxe pentru eliberarea /vizarea anuală a acestora, cu modificările și completările ulterioare;*

- Ordonanța Guvernului nr.2/2001, privind regimul juridic al contravențiilor, cu modificările și completările ulterioare;

Ținând cont de prevederile art. 7, alin. (13) din Legea nr.52/2003 privind transparența decizională în administrația publică locală, republicată;

În temeiul art.129 alin.(1) și alin.(2) lit.b)- c), alin.(4), lit.f), art.139 alin.(1), art.196 alin.(1) lit.a) din Ordonanța de Urgență a Guvernului nr.57/2019, privind Codul Administrativ, cu modificările și completările ulterioare;

**H o t ă r ă ș t e**:

**Art**.**1** Se aprobă stabilirea unor fapte care constituie contravenții în domeniul activității comerciale pe raza administrativ teritorială a Municipiului Târgu Mureș și sancțiunile aplicabile acestora.

**Art.2** Următoarele fapte constituie contravenții, dacă nu au fost săvârșite în astfel de condiții încât să fie considerate, potrivit legii penale, infracțiuni:

1. desfășurarea de activităţi de comerţ și prestări de servicii, după caz, fără deținerea avizelor/autorizațiilor/acordurilor emise de autoritatea publică locală sau fără îndeplinirea condițiilor stabilite prin lege;

**b**) vânzarea ambulantă a oricăror mărfuri în alte locuri decât cele autorizate de primării, consilii judeţene sau prefecturi;

**c)** expunerea spre vânzare ori vânzarea de mărfuri sau orice alte produse fără specificarea termenului de valabilitate ori cu termenul de valabilitate expirat;

**d**) efectuarea de activităţi de comerţ și prestări de servicii, după caz, cu bunuri a căror provenienţă nu este dovedită, în condiţiile legii. Documentele de provenienţă vor însoţi mărfurile, indiferent de locul în care acestea se află, pe timpul transportului, al depozitării sau al comercializării. Prin documente de provenienţă se înţelege, după caz, factura fiscală, factura, avizul de însoţire a mărfii, documentele vamale, factura externă sau orice alte documente stabilite prin lege;

**e)** neafișarea, în unitate, la locurile de desfacere sau servire de către operatorii economici a prețurilor și tarifelor.

**Art.3** Contravenţiile prevăzute la art.2 săvârşite de către persoane fizice se sancţionează cu **amendă de la 500 lei la 2.000 lei**, iar dacă sunt săvârşite de persoane juridice, cu **amendă de la 2.000 lei la 2.500 lei**.

**Art.4** Constatarea contravenţiilor şi aplicarea sancţiunilor se fac de către polițiști locali aparținând Biroului Control Comercial – din structura organizatorică a Direcției Poliția Locală.

**Art.5** Contravenientul poate achita în termen de 15 zile de la data înmânării procesului – verbal ori, după caz, de la data comunicării acestuia, jumătate din minimul amenzii prevăzute în prezenta hotărâre, persoanele abilitate să aplice sancțiunea făcând mențiune despre această posibilitate în procesul - verbal.

**Art.6** Bunurile care au servit sau au fost destinate să servească la săvârșirea vreuneia dintre faptele prevăzute la art.2, lit c și d, dacă sunt ale contravenientului, ori contravaloarea lor, se confiscă, făcându- se venit la bugetul local.

**Art.7** Prevederile prezentei hotărâri se completează cu dispozițiile Ordonanței Guvernului României nr.2/2001, privind regimul juridic al contravențiilor, aprobată cu modificări prin Legea nr.180/2002, cu modificările și completările ulterioare.

**Art.8** Cuaducerea la îndeplinire a prevederilor prezentei hotărâri se încredințează Executivul Municipiului Târgu Mureș prin Direcția Poliția Locală.

**Art.9** În conformitate cu prevederile art 200 coroborat cu art.252 alin.1, lit.”c”, art.255 din O.U.G.nr.57/2019 privind Codul administrativ, precum și prevederile art.3 alin.1) din Legea nr.554/2004, legea contenciosului administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art.10.** Prezenta hotărâre se comunică Direcției Poliția Locală și Direcției Impozite și Taxe Locale.

**Contrasemnează**

**Secretar general al Municipiului Târgu Mureș**

**Soόs Erika**

**Actele administrative sunt hotărârile de Consiliu Local care intră în vigoare și produc efecte juridice după îndeplinirea condițiilor prevăzute de art. 129, art.139 din O.U.G.nr.57/2019 privind Codul Administrativ**